《送邵马勾二首 其二》
宋代·李新

芳菊江藜泣冷烟，秋风秋雨老行鞭。尝依故国横经笥，犹忆南堂乞火仙。

月瘴稍昏斜谷路，渔竿空倚北溪船。有钱他日邻枌社，待觅嵩阴一顷田。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。